Aderarea Finlandei la NATO va crea "probleme", susține Vladimir Putin. În cadrul unui interviu pentru televiziunea publică din Rusia, președintele rus a vorbit și despre o întărire militară la frontiera de nord-vest, conform CNN.
Vladimir Putin a avertizat de mult timp expansiunea NATO, iar aderarea Finlandei a fost ca o lovitură pentru liderul de la Kremlin. După integrarea țării în Alianța Nord-Atlantică, arhitectura de securitate din nordul Europei s-a schimbat, pentru că au fost adăugați 1.300 de kilometri la frontiera cu Rusia.
"Ei au luat Finlanda și au târât-o în NATO! De ce, am avut noi dispute cu Finlanda? Toate disputele, inclusiv cele de natură teritoriale de la mijlocul secolului XX, au fost rezolvate cu mult timp în urmă", a declarat Vladimir Putin.
"Nu erau probleme, dar acum vor fi, pentru că acum vom crea acolo districtul militar Leningrad și vom concentra cu siguranță unități militare acolo", a adăugat liderul de la Kremlin.
Vladimir Putin a respins categoric spusele lui Joe Biden, care a menționat că Rusia va atacat NATO, daca va câștiga războiul din Ucraina.
Rusia "nu are niciun motiv, niciun interes, niciun interes geopolitic, nici economic, nici politic, nici militar, de a se lupta cu țările NATO", a mai spus Putin.
El a adăugat că Moscova nu va are nicio pretenție teritorială în țările NATO.
Finlanda a aderat la NATO în aprilie, în urma războiului declanșat de Rusia în Ucraina, fiind astfel cel de-al 31-lea membru al Alianței.
Joi, 14 decembrie, Finlanda a închis din nou toate punctele de trecere a frontierei cu Rusia, acuzând Moscova de orchestrarea unei crize a migranților.